Алдан 5 йомортҡаны һыуытҡыстан алып ҡуйырға. Йомортҡалар йылынғас, уларҙы туҫтаҡҡа һытып, күперткәнсе туҡырға. 1 балғалаҡ тоҙ, бысаҡ осонда сода өҫтәргә, унан һуң тағы ла яҡшылап болғатырға. 450—500 грамм ондо яйлап ҡушырға. Йомшаҡ итеп ҡамыр баҫырға. Уның әҙерлеген бысаҡ менән телеп ҡарап белергә мөмкин: киҫелгән урынында күҙәнәкләнеп торһа, ҡамырҙы, еүеш таҫтамал менән ҡаплап, ситкә ҡуйырға.